Боян Бойчев
Лъчи

chitanka.info

Далечни заснежени полета,

Настръхнала пожълтяла трева,

Уморените многоетажни блокове

Тънат в ппрозрачна мъгла.

Животът с цвят металик

Профучава далечен и хладен,

Размазват се очертания многолики

И се втурва вятърът гладен.

И ни връхлитат призрачни сенки,

Черни птици над полето кръжат,

Те кълват разпиляното време,

Душите ни обричат на глад.

Но безсилни в своята орис,

Безпризорни в полето настръхнало,

Ние тръгваме — без път и умора

С лъчи в душите възкръснали.

февруари 2003 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.